**บันทึกรายงานการประชุมสภาองค์การบริหารส่วนตำบลตำบลเมืองเกษตร**

**สมัยสามัญ สมัยที่ ๑ ครั้งที่ 1 ประจำปี 25๖๓**

**วันที่ ๑๔ กุมภาพันธ์ พ.ศ. 25๖๓ เวลา 09.30 น.**

**ณ ห้องประชุมองค์การบริหารส่วนตำบลตำบลเมืองเกษตร**

\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นางสุวิมล เจมส์ | ประธานสภา อบต. | สุวิมล เจมส์ |
| ๒ | นายเสงี่ยม หวังเขตกลาง | รองประธานสภา อบต. | เสงี่ยม หวังเขตกลาง |
| ๓ | นายจวน มีกำปัง | สมาชิกสภา อบต. ม.1 | จวน มีกำปัง |
| ๔ | นายภูวนาถ หวังเฝ้ากลาง | สมาชิกสภา อบต. ม.2 | ภูวนาถ หวังเฝ้ากลาง |
| ๕ | นายสมชาย ระบือพิณ | สมาชิกสภา อบต. ม.3 | สมชาย ระบือพิณ |
| ๖ | นายจรัญ หวังฟังกลาง | สมาชิกสภา อบต. ม.4 | จรัญ หวังฟังกลาง |
| ๗ | นางยุพิณ หวังประสพกลาง | สมาชิกสภา อบต. ม.4 | ยุพิณ หวังประสพกลาง |
| ๘ | นายประพันธ์ ตากิ่มนอก | สมาชิกสภา อบต. ม5 | ประพันธ์ ตากิ่มนอก |
| ๙ | นางบุญยัง หวังเชิดกลาง | สมาชิกสภา อบต. ม.5 | บุญยัง หวังเชิดกลาง |
| ๑๐ | นายวิโรจน์ มีกำปัง | สมาชิกสภา อบต. ม.6 | วิโรจน์ มีกำปัง |
| ๑๑ | จ.ส.ต.นรินทร์ ชูพันดุง | เลขานุการสภา อบต. | จ.ส.ต.นรินทร์ ชูพันดุง |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเสนอ เกี้ยวกลาง | นายก อบต. | เสนอ เกี้ยวกลาง |
| 2 | นายรถชนะ เอมโคกสูง | รองนายก อบต. | รถชนะ เอมโคกสูง |
| 3 | นายเฉลิม หมายปิดกลาง | รองนายก อบต. | เฉลิม หมายปิดกลาง |
| 4 | นายอารีย์ สมบูรณ์ | เลขานายก อบต. | อารีย์ สมบูรณ์ |
| 5 | น.ส.ลดาวัลย์ เนตรทิพวัลย์ | ผู้อำนวยการกองคลัง | ลดาวัลย์ เนตรทิพวัลย์ |
| 6 | น.ส.กฤษณา เจริญนอก | หัวหน้าสำนักปลัด | กฤษณา เจริญนอก |
| 7 | นายกิตติศักดิ์ คงทวี | ผู้อำนวยการกองช่าง | กิตติศักดิ์ คงทวี |
| ๘ | นายดำรงค์ วงษ์นาม | ผู้อำนวยการกองสาธารณสุขฯ | ดำรงค์ วงษ์นาม |
| ๙ | น.ส.นุชนาถ มุ่งยุทธกลาง | ผู้อำนวยการกองการศึกษาฯ | นุชนาถ มุ่งยุทธกลาง |
| 1๐ | นางลลิตา พลจอหอ | นักทรัพยากรบุคคล | ลลิตา พลจอหอ |
| ๑๑ | น.ส.ณัฐวรัญญา เกลมกลาง | นักวิเคราะห์นโยบายและแผน | ณัฐวรัญญา เกลมกลาง |

**ผู้ไม่มาประชุม**

1. นายสำเนา วนกลาง สมาชิกสภาอบต.ม.๑

-2-

**เริ่มประชุมเวลา 09.30 น**

เปิดประชุมเวลา 09.30 น. โดยนางสุวิมล เจมส์ ตำแหน่ง ประธานสภา อบต. ทำหน้าที่เป็นประธานที่ประชุม และ จ.ส.ต. นรินทร์ ชูพันดุง เลขานุการสภาฯ บันทึกรายงานการประชุม

**เลขานุการสภาฯ**  - บัดนี้ ผู้มาประชุมได้เข้าห้องประชุมครบองค์ประชุมแล้ว ขอเชิญประธานได้เปิดการประชุมและดำเนินการประชุมต่อไป

**ประธานสภาอบต.** - เมื่อที่ประชุมพร้อมแล้ว ขอเปิดการประชุมสภา อบต. เมืองเกษตร เพื่อพิจารณาตามระเบียบวาระการประชุมสภา สมัยสามัญ สมัยที่ ๑ ครั้งที่ 1 ประจำปี 25๖๓ ดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** ๑.๑ ขอขอบคุณท่านสมาชิกสภา, คณะผู้บริหาร และพนักงานส่วนตำบล

ของ อบต. เมืองเกษตร ทุกท่าน ที่ได้เข้าประชุมครั้งนี้โดยพร้อมเพรียงกัน

๑.๒ ตามที่ได้มีการประกาศ อบต. เมืองเกษตร กำหนดสมัยประชุมสามัญ ประจำปี

พ.ศ. 25๖๓ ดังนั้น จึงได้มีประกาศเรียกประชุมสภา อบต. เมืองเกษตร สมัยสามัญสมัยที่ ๑ ประจำปี พ.ศ.25๖๓ มีกำหนด ไม่เกิน 15 วัน ตั้งแต่วันที่ ๑๔ – ๒๘ กุมภาพันธ์ 25๖๓

**มติที่ประชุม** -รับทราบถือปฏิบัติ

**ระเบียบวาระที่ 2 การรับรองรายงานการประชุมครั้งที่แล้ว**

**ประธานสภาอบต.** - สำหรับรายงานการประชุมสภา อบต. เมืองเกษตร สมัยที่ ๔ ครั้งที่ ๑ ประจำปี พ.ศ. 25๖๒ เมื่อวันที่ ๒๓ ธันวาคม 25๖๒ ครั้งที่แล้ว ซึ่งคณะกรรมการตรวจรายงานการประชุมได้ตรวจสอบความถูกต้องแล้ว และเสนอต่อประธานสภาเพื่อให้ที่ประชุม สภาได้พิจารณา ดังนั้น จึงขอให้ทุกท่านได้ตรวจสอบว่าถูกต้องหรือไม่ และมีข้อความใดจะขอแก้ไข เปลี่ยนแปลงหรือเพิ่มเติมหรือไม่ หากมีให้เสนอได้ ถ้าไม่มีขอมติที่ประชุมว่า ท่านใดเห็นสมควรรับรองรายงานการประชุมครั้งที่แล้วให้ยกมือขึ้น

**มติที่ประชุม** รับรองรายงานการประชุมด้วยคะแนนเสียง ๙ เสียง ประธานงดออกเสียง

**ระเบียบวาระที่ ๓ เรื่อง การกำหนดสมัยประชุมสภาสามัญ ประจำปี ๒๕๖๓**

**ประธาน** -ในระเบียบวาระนี้ขอหารือต่อที่ประชุม เพื่อกำหนดสมัยประชุมสภาสามัญ

 ประจำปี ๒๕๖๓ โดยขอหารือ ดังนี้

 การกำหนดสมัยประชุมสภาสามัญ ประจำปี ๒๕๖๓ ควรกำหนด ๔ สมัย ดังนี้

1. สมัยที่ ๑ คือ ตั้งแต่วันที่ ๑๔ – ๒๘ กุมภาพันธ์ ๒๕๖๓ ซึ่งกำลังประชุมอยู่

ในขณะนี้

 ๒. สมัยที่ ๒ มีกำหนดไม่เกิน ๑๕ วัน ควรกำหนดตั้งแต่วันที่ ๑๔ – ๒๘ พฤษภาคม ๒๕๖๓

 ๓. สมัยที่ ๓ มีกำหนดไม่เกิน ๑๕ วัน ควรกำหนดตั้งแต่วันที่ ๖ – ๒๐ สิงหาคม ๒๕๖๓

 ๔. สมัยที่ ๔ มีกำหนดไม่เกิน ๑๕ วัน ควรกำหนดตั้งแต่วันที่ ๘ – ๒๒ ธันวาคม ๒๕๖๓

 และการกำหนดสมัยประชุมสภาสมัยที่ ๑ ประจำปี ๒๕๖๔ มีกำหนดไม่เกิน ๑๕วัน

 ควรกำหนดตั้งแต่วันที่ ๖ - ๑๕ กุมภาพันธ์ ๒๕๖๓

-๓-

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสภาสามัญประจำปีสมัยแรกของแต่ละปีโดยให้นำความความในข้อ ๑๑ มาใช้บังคับโดยอนุโลม

 เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

ข้อ ๑๑ (๓) สำหรับองค์การบริหารส่วนตำบลในสภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไป และมีกำหนดกี่วัน

ตามที่ได้หารือและอ้างระเบียบกระทรวงมหาดไทย มีสมาชิกท่านใดเห็นเป็นอย่างอื่น หรือไม่ ถ้ามีให้เสนอได้ ถ้าไม่มีขอมติในที่ประชุม สมาชิกท่านใดเห็นสมควรกำหนด ๔ สมัย โปรดยกมือขี้นคะ

**มติที่ประชุม** -เห็นชอบด้วยคะแนนเสียง ๙ เสียง ประธานงดออกเสียง

**ระเบียบวาระที่ ๔ การพิจารณาร่างแผนพัฒนาท้องถิ่น (พ.ศ.2561 – 2565) เพิ่มเติมและ**

**เปลี่ยนแปลง (ฉบับที่ 1)**

**ประธานสภาฯ** -ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วน

ท้องถิ่น (ฉบับที่ 3) พ.ศ.2561 ข้อ 9

ข้อ ๙ ให้ยกเลิกความในข้อ 22 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 และให้ใช้ความต่อไปนี้แทน

“ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา

ท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

1. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนา

ท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วยเมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าว

ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้”ข้อ ๑๐ ให้เพิ่มความต่อไปนี้เป็นข้อ ๒๒/๑ และข้อ ๒๒/๒ ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548

-๔-

“ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย

เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศ

ให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้”

“ข้อ ๒๒/๒ ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว”

เพื่อให้การดำเนินการเป็นไปอย่างถูกต้องตามระเบียบฯ จึงขอให้

สมาชิกสภาองค์การบริหารส่วนตำบลเมืองเกษตรทุกท่านตรวจดูร่างแผนพัฒนาท้องถิ่น (พ.ศ.2561 - 2565) เพิ่มเติมและเปลี่ยนแปลง (ฉบับที่ 1)รายละเอียดตามเอกสารที่แจกให้ทุกท่าน จึงขอมติที่ประชุมสมาชิกท่านใดเห็นชอบร่างแผนพัฒนาฯลฯ ตามที่เสนอมาขอให้ยกมือขึ้นคะ

**มติที่ประชุม** -เอกฉันท์เห็นชอบร่างแผนพัฒนาท้องถิ่น (พ.ศ.2561 - 2565) เพิ่มเติมและเปลี่ยนแปลง

 (ฉบับที่ 1)ตามที่เสนอได้ ด้วยคะแนนเสียง ๙ เสียง ประธานงดออกเสียง

**ระเบียบวารที่ ๕ พิจารณาการใช้จ่ายเงินสะสม ประจำปี พ.ศ.256๓**

**นายก อบต.เมืองเกษตร -**เรียน ท่านประธานสภาฯ และสมาชิกสภาองค์การบริหารส่วนตำบลเมืองเกษตร

ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ หมวด ๘ เงินสะสม ข้อ ๘๙ องค์กรปกครองส่วนท้องถิ่นอาจจ่ายขาดเงินสะสมได้ไม่เกินร้อยละสี่สิบชองงบประมาณรายจ่ายเพื่อการลงทุนของปีนั้น โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครอง

ส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

1. ได้ส่งเงินสมบทกองทุนส่งเสริมกิจการขององค์กรปกครองส่วนท้องถิ่น

แต่ละประเภทตามระเบียบแล้ว

-๕-

1. เมื่อได้รับอนุมัติให้จ่ายขาดเงินสะสมแล้ว องค์กรปกครองส่วนท้องถิ่น

ต้องดำเนินการก่อหนี้ผูกพันและเบิกจ่ายให้แล้วเสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การจ่ายขาดเงินสะสมนั้นเป็นอันพับไป

องค์การบริหารส่วนตำบลเมืองเกษตร ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ.256๒ เพื่อใช้เป็นแนวทางในการบริหารงานขององค์การบริหารส่วนตำบลเมืองเกษตร รวมงบประมาณตั้งจ่ายเป็นเงินทั้งสิ้น 2๘,๕๐๐,๐00.- บาท โดยองค์การบริหารส่วนตำบลเมืองเกษตร ได้พิจารณาจัดสรรงบประมาณเพื่อพัฒนาท้องถิ่นของตำบลเมืองเกษตร ในด้านการศึกษา งานสาธารณสุข งานสังคมสงเคราะห์ การสร้างความเข้มแข็งให้ชุมชน งานด้านการศาสนา วัฒนธรรม และนันทนาการ รวมตลอดถึงการดำเนินงานด้านโครงสร้างพื้นฐานต่าง ๆ

เพื่อให้การดำเนินงานด้านต่าง ๆ ขององค์การบริหารส่วนตำบลเมืองเกษตร สามารถตอบสนองความต้องการของประชาชนในท้องถิ่น สร้างความกินดีอยู่ดีให้แก่ประชาชนในท้องถิ่น รวมตลอดถึงการดำเนินการ ต่าง ๆ ก่อให้เกิดประโยชน์สูงสุดต่อทุกภาคส่วน และเป็นการแก้ไขปัญหาของประชาชนได้อย่างแท้จริง องค์การบริหารส่วนตำบลเมืองเกษตร จึงขอจ่ายขาดเงินสะสมตามที่ได้รับการร้องเรียนประชาชน ดังนี้

๑.โครงการปรับปรุงผิวจราจรเดิมเป็นถนนดินสายตลุกเต็ง บ้านคูเมือง ตั้งไว้ ๒๕๐,๐๐๐ บาท บริเวณคูเมือง เพื่อจ่ายเป็นค่าปรับปรุงผิวจาราจรเดิมเป็นถนนดิน กว้าง ๓.๐ เมตร ยาว ๑,๐๐๐ เมตร หนาเฉลี่ย ๐.๖๐ เมตรหรือมีปริมาณดินรวมกันไม่น้อยกว่า ๑,๘๐๐ ลบ.ม. และงานวางท่อ ขนาด ๔๐๐ มม. จำนวน ๒ จุด พร้อมงานเกรดปรับเกลี่ยบดอัดแน่น (ตามบัญชีรายละเอียดและแบบแปลนของอบต.เมืองเกษตรกำหนด)ปรากฏในแผนพัฒนาท้องถิ่นสี่ปี พ.ศ. ๒๕๖๑ – ๒๕๖๔

๒.โครงการปรับปรุงผิวจราจรเดิมเป็นผิวจราจรคอนกรีตเสริมเหล็กซอยนายบัว บ้านโนนเกษตร หมู่ที่ ๕ ตั้งไว้ ๑๒๕,๐๐๐ บาท บริเวณบ้านโนนเกษตร เพื่อจ่ายเป็นค่าปรับปรุงผิวจราจรเดิมเป็นผิวจราจรคอนกรีตเสริมเหล็ก กว้าง ๔.๐ เมตร ยาว ๕๐.๐ เมตร หนา ๐.๑๕ เมตร หรือมีผิวจราจรไม่น้อยกว่า ๒๐๐.๐ ตารางเมตร. พร้อมไหล่ทางลูกรังทั้งสองข้าง (ตามบัญชีรายละเอียดและแบบแปลนของอบต.เมืองเกษตรกำหนด) ปรากฏในแผนพัฒนาท้องถิ่นสี่ปี พ.ศ. ๒๕๖๑ – ๒๕๖๔ หน้า ๑๐๑ ข้อ ๖๑

๓.โครงการปรับปรุงซ่อมแซมระบบน้ำประปาบ้านเมืองทอง หมู่ที่ ๖ ตั้งไว้ ๒๕๐,๐๐๐ บาท บริเวณบ้านเมืองทอง เพื่อจ่ายเป็นค่าปรับปรุงซ่อมแซมระบบน้ำประปา งานระบบปิด - เปิด อัตโนมัติและเชื่อมระบบไฟฟ้า งานวางท่อเมนท์ส่งน้ำและท่อจ่ายน้ำ ประปาท่อ PVC ขั้น ๑๓.๕ ขนาด ๒ นิ้ว ยาว ๙๕๐ เมตร พร้อมกลบปรับเกลี่ยให้เรียบร้อย (ตามบัญชีรายละเอียดและแบบแปลนของอบต.เมืองเกษตรกำหนด) ปรากฏในแผนพัฒนาท้องถิ่นสี่ปี พ.ศ. ๒๕๖๑ - ๒๕๖๔

-๖-

๔.โครงการซ่อมแซมผิวจราจรเดิมเป็นผิวจราจรคอนกรีตเสริมเหล็กภายในหมู่บ้าน หนองโบสถ์ บ้านหนองโบสถ์ หมู่ที่ ๗ ตั้งไว้ ๔๙๘,๐๐๐ บาท บริเวณบ้านหนองโบสถ์ เพื่อจ่ายเป็นค่าซ่อมแซมผิวจราจรเดิมเป็นผิวจราจรคอนกรีตเสริมเหล็ก กว้าง ๔.๐ เมตร ยาว ๒๖๐ เมตร หนา ๐.๑๐ เมตร หรือมีผิวจราจรไม่น้อยกว่า ๑,๐๔๐ ตารางเมตร พร้อมไหล่ทางลูกรังทั้งสองข้าง (ตามบัญชีรายละเอียดและแบบแปลนของอบต.เมืองเกษตรกำหนด) ปรากฏในแผนพัฒนาท้องถิ่นสี่ปี พ.ศ. ๒๕๖๑ – ๒๕๖๔

๕. โครงการซ่อมแซมผิวจราจรเดิมเป็นผิวจาราจรคอนกรีตเสริมเหล็กภายในหมู่บ้านหนองไผ่ บ้านหนองไผ่ หมู่ที่ ๑ ตั้งไว้ ๔๙๘,๐๐๐ บาท บริเวณบ้านหนองไผ่ เพื่อจ่ายเป็นค่าซ่อมแซมผิวจราจรเดิมเป็นผิวจราจรคอนกรีตเสรมเหล็ก กว้าง ๖.๐ เมตร ยาว ๑๓๔.๐ เมตร หนา ๐.๑๕ เมตร หรือมีผิวจราจรไม่น้อยกว่า ๘๐๔ ตารางเมตร พร้อมไหล่ทางลูกรังทั้งสองข้าง (ตามบัญชีรายละเอียดและแบบแปลนขอ

อบต.เมืองเกษตรกำหนด) หน้า ๙ ข้อ ๖ ปรากฏในแผนพัฒนาท้องถิ่นสี่ปี พ.ศ. ๒๕๖๑ – ๒๕๖๔

 **สถานะทางการคลัง**

 จากการรายงานของกองคลัง ปัจจุบันองค์การบริหารส่วนตำบลเมืองเกษตร

มีเงินสะสมคงเหลือที่นำไปใช้จ่ายได้สุทธิ ณ วันที่ ๑๖ มกราคม 256๓ เป็นจำนวนเงิน ๑,๗๐๑,๕๔๔.๗๑ บาท ตามระเบียบกระทรวงมหาดไทย ว่าด้วยการรับเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 ข้อ 89 วรรคท้ายที่กำหนดให้องค์กรปกครองส่วนท้องถิ่นจะต้องมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว จึงขอมติที่ประชุม สมาชิกท่านใดเห็นสมควรให้จ่ายขาดเงินสะสมตามที่เสนอมาให้ยกมือขึ้นคะ

**มติที่ประชุม** -เอกฉันท์เห็นชอบให้จ่ายขาดเงินสะสม งบประมาณรายจ่ายประจำปีงบประมาณ ๒๕๖๒

 ตามที่เสนอได้ ด้วยคะแนนเสียง ๙ เสียง ประธานงดออกเสียง

**ระเบียบวาระที่ ๖ เรื่องอื่น**

**ประธานสภาอบต. การแต่งคณะกรรมการตรวจรายงานการประชุมแทนคนเดิม**

-อาศัยอำนาจตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ ข้อ ๑๐๕ (๒) คณะกรรมการตรวจรายงานการประชุมประกอบด้วย สมาชิกสภาท้องถิ่นมีจำนวนไม่น้อยกว่าสามคน เนื่องจากในวันที่ประชุมสภาองค์การบริหารส่วนตำบลเมืองเกษตร สมัยสามัญ สมัยที่ ๑/๒๕๖๓ มีคณะกรรมการตรวจรายงานการประชุมไม่ได้เข้าร่วมการประชุมรายนายสำเนา วนกลาง สมาชิกสภาอบต.ม.๑ จึงขอแต่งตั้งกรรมการคนใหม่เพื่อทำหน้าที่แทนคนเดิมและเพื่อให้การประชุมสภาท้องถิ่นเป็นไปด้วยความเรียบร้อย จึงขอให้สมาชิกสภาอบต.ได้เสนอผู้เห็นสมควรเป็นกรรมการตรวจรายงานการประชุมแทนคนเดิม ขอเชิญเสนอได้คะ

**นายภูวนาถ หวังเฝ้ากลาง** -กระผมนายภูวนาถ หวังเฝ้ากลาง สมาชิกสภาอบต.ม.๒ ขอเสนอ นายประพันธ์

ตากิ่มนอก สมาชิกสภาอบต. ม.๕ ครับ

**ประธานสภาอบต.** -ขอผู้รับรอง ๒ คนคะ

-๗-

**นายวิโรจน์ มีกำปัง** -กระผมนายวิโรจน์ มีกำปัง สมาชิกสภาอบต.ม.๖ ขอรับรองครับ

**นายจรัญ หวังฟังกลาง** -กระผมนายจรัญ หวังฟังกลาง สมาชิกสภาอบต.ม.๔ ขอรับรองครับ

**มติที่ประชุม**  -เอกฉันท์เห็นชอบให้แต่งตั้งนายประพันธ์ ตากิ่มนอก สมาชิกสภาอบต.ม.๕

เป็นคณะกรรมการตรวจรายงานการประชุม แทนนายสำเนา วนกลาง สมาชิกสภาอบต.ม.๑เป็นการชั่วคราว

**ประธานสภาอบต.** - ในระเบียบวาระนี้ มีท่านใดจะเสนอเรื่องอื่นเพื่อให้ที่ประชุมได้พิจารณาหรือไม่

 หากมี ให้เสนอได้

**นายเสนอ เกี้ยวกลาง** -เรียนท่านประธานสภา อบต. ,สมาชิกสภา อบต. หัวหน้าส่วนราชการและพนักงานส่วนตำบล

**นายกอบต.เมืองเกษตร** เจ้าหน้าที่อบต.เมืองเกษตรทุกท่าน กระผมนายกอบต.เมืองเกษตร ขอขอบคุณคณะผู้บริหาร

สมาชิกสภาและพนักงานเจ้าหน้าที่อบต.เมืองเกษตรทุกท่าน ที่ได้ให้ความร่วมมือและปฏิบัติหน้าที่ในงานกีฬาอบต.เมืองเกษตร เกมส์ ครั้งที่ ๑๘ ระหว่างวันที่ ๑๒ – ๑๘ กุมภาพันธ์ ๒๕๖๓ ที่กำลังดำเนินการอยู่ในขณะนี้ ทำให้งานดังกล่าวเกิดความเรียบร้อย และบรรลุวัตถุประสงค์ที่ได้ตั้งไว้ และอยากให้ทุกท่านได้มีความรักความสามัคคีและร่วมกันดำเนินงานและพัฒนาองค์กรของเราให้เกิดประสิทธิภาพและประสิทธิผลต่อไปในอนาคต ขอขอบคุณครับ

**มติที่ประชุม** -รับทราบและถือปฏิบัติ

**ประธานสภาอบต.** - เมื่อไม่มีเรื่องพิจารณาแล้ว ขอขอบคุณสมาชิกสภา คณะผู้บริหาร และผู้เข้าร่วม ประชุม

 ทุกท่าน ขอปิดการประชุมในครั้งนี้ค่ะ

**ปิดประชุมเวลา 1๒.๑๐ น.**

 **รับรองถูกต้อง ผู้จดรายงานการประชุม**

ลงชื่อ สุวิมล เจมส์ ลงชื่อ จ.ส.ต.นรินทร์ ชูพันดุง

 (นางสุวิมล เจมส์) (นรินทร์ ชูพันดุง)

 ประธานสภา อบต. เมืองเกษตร เลขานุการสภา อบต. เมืองเกษตร

 ๑๔ กุมภาพันธ์ 25๖๓ ๑๔ กุมภาพันธ์ ๒๕๖๓

 **คณะกรรมการตรวจรายงานการประชุม**

 (ลงชื่อ) ประพันธ์ ตากิ่มนอก

 (นายประพันธ์ ตากิ่มนอก)

 คณะกรรมการตรวจรายงานการประชุม

 ๑๔ กุมภาพันธ์ 25๖๓

 (ลงชื่อ) จวน มีกำปัง (ลงชื่อ) สมชาย ระบือพิณ

 ( นายจวน มีกำปัง) ( นายสมชาย ระบือพิณ)

 คณะกรรมการตรวจรายงานการประชุม คณะกรรมการตรวจรายงานการประชุม

 ๑๔ กุมภาพันธ์ 25๖๓ ๑๔ กุมภาพันธ์ 25๖๓